出都門泊鎮外失飲食節中夕暴下用氣術消息之即癒
作者：張耒
朝代：宋

paragraphs: 畏途戒十一，飲食玩死地。
防患迷輕重，達者笑不智。
古人慎寢食，愛生良有待。
從來天下圖，不易無名指。
甘飧冒物禁，中夕得顛沛。
坐令妻孥憂，憊腹委如带。
頼知仙聖術，杳杳存一氣。
船輕曉眠足，扣齒無餘滯。
艱難衆所虞，君子謹容易。
永懷青精飯，聊欲屏俗嗜。